ལོ་ནས་བཟུང་རབ་འབྱམས་པའི་ཞིབ་འཇུག་སློབ་མའི་མཛུབ་སྟོན་དགེ་རྒན་གྱི་འགན་བཞེས།ལོ་བཅུ་ཕྲག་གི་རིང་ལ་ཞིབ་འཇུག་སློབ་མ་སུམ་ཅུ་ལྷག་ལ་མཛུབ་སྟོན་བྱས།མཛུབ་སྟོན་བྱེད་ཐབས་ལྔ་ཞེས་པ་སྤྱི་སྡོམ་བྱས།དང་པོ།དེང་སྐབས་རིག་ཚན་གང་དེའི་ཞིབ་འཇུག་གི་གནས་ཚུལ་སྤྱི་དང་བྱེ་བྲག་ལ་རྒྱུས་ལོན་བྱེད་པར་མཛུབ་སྟོན་བྱེད་དགོས།གཉིས་པ།སློབ་མའི་ཆབ་སྲིད་བསམ་བློ་ལ་མཉམ་འཇོག་བྱས་ཏེ་ཞིབ་འཇུག་གི་ལས་གཞི་སྣ་ཚོགས་གང་ཡིན་པ་ཞིག་གི་སྙན་ཞུ་ཕུལ་བར་མཛུབ་སྟོན་བྱེད་དགོས།གསུམ་པ།དཔེ་ཁྲིད་མ་འདུས་པ་ལས་ད་དུང་གཟའ་འཁོར་རེ་ལ་འབྲེལ་གཏུག་རེ་གཉིས་ཡོད་པ་རྒྱུན་འཁྱོངས་བྱས་ནས།སློབ་མ་རང་སྟེང་གི་སྤྱི་འབྲེལ་ཀུན་སྤྱོད་མཐོར་འདེགས་ལ་མཛུབ་སྟོན་བྱེད་དགོས།བཞི་བ།རབ་འབྱམས་པའི་སློབ་རིམ་ཐོབ་ཐང་ལོན་པར་མཛད་པའི་དཔྱད་རྩོམ་ལ་མཛུབ་སྟོན་ཞིབ་མོ་བྱེད་པ་སྟེ།ཁ་བྱང་འདེམས་པ།ནང་དོན་གནད་བསྡུས།སྙན་ཞུ་ཕུལ་བ།བགྲོ་གླེང་བྱེད་པ།ཟུར་ལྟའི་དཔྱད་གཞི་འགོད་སྟངས་བཅས་ལ་མཇུབ་སྟོན་ཞིབ་ཕྲ་བྱེད་དགོས།ལྔ་བ།དངོས་སྦྱོང་རྩད་གཅོད་ལ་དོ་སྣང་དང་དཔྱད་གཞི་སྣ་མང་རྒྱུས་ལོན་གྱི་སྟེང་ནས་དཔྱད་རྩོམ་སྤུས་ལེགས་ཤིག་ཞིང་ཆེན་རིམ་པའི་དུས་དེབ་གང་ཞིག་ལ་འགོད་ཐབས་ཀྱི་མཛུབ་སྟོན་བྱེད་དགོས།མཛུབ་སྟོན་བྱེད་ཐབས་ལྔ་ཞེས་པ་ལོ་དུ་མའི་རིང་ལ་མི་མང་པོས་སྤྱི་སྡོམ་བྱས་པ་ཕྱི་རབས་ཀྱི་དགེ་སློབ་དག་ལ་ཕན་ཐོགས་ཤིག་ཡོང་ངེས་ཡིན།ཞེས་ཁོང་གིས་དུས་ནམ་ཡིན་ཀྱང་བརྗོད་བཞིན་ཡོད།